
REFERAT DE APROBARE
la proiectul de hotărâre  privind aprobarea Acordului colectiv și
Contractului colectiv de muncă,încheiat la nivelul Primăriei
comunei Târguşor, judeţul Constanța




	 Acordul colectiv și Contractul colectiv de muncă ce urmează a se aproba , urmărește , în conformitate cu dispozițiile legale, un serviciu public stabil, transparent , eficient și imparțial, în interesul părților, prevenirea sau limitarea conflictelor colective de muncă și asigurarea păcii sociale .Prin  încheierea Acordului și Contractului colectiv de muncă se urmăreste stabilirea măsurilor referitoare la constituirea și folosirea fondurilor destinate îmbunătățirii condițiilor la locul de muncă, sănătatea și securitatea în muncă,programul zilnic de lucru , perfecționarea profesională a salariaților, drepturile și obligațiile funcționarilor publici și ale personalului contractual din aparatul de specialitate al primarului comunei Târgușor, județul Constanța.
          Acordul și Contractul colectiv de muncă ce s-a incheiat între Primăria comunei Târgușor, județul Constanța  în calitate de angajator și Nucleul Sindical al salariaților din administrația publică locală a comunei Târgușor, județul Constanța , pe baza negocierii acestora cu respectarea prevederilor legale, primind și avizul Comisiei paritare instituită conform legislației în vigoare.
            Negocierea a avut loc ca urmare a solicitării Nucleului Sindical al salariaților din administrația publică locală a comunei Târgușor , județul Constanța.
           Potrivit prevederilor art.96 alin. (1) prin încheierea contractelor colective de muncă se urmăreşte promovarea şi apărarea intereselor părţilor, prevenirea sau limitarea conflictelor colective de muncă şi asigurarea păcii sociale,art. 97 alin. (1) negocierea colectivă este obligatorie la nivelul unităţilor care au cel puţin 10 angajaţi/lucrători, precum şi la nivel de sector de negociere colectivă,  art.105 alin. (2) prin excepţie de la prevederile art. 97, contractele colective de muncă în sistemul bugetar se negociază, în condiţiile legii, după aprobarea bugetelor de venituri şi cheltuieli ale ordonatorilor de credite, în limitele şi în condiţiile stabilite prin acestea
 și  art.106, art.108 alin.(1) și alin. (2), art.110 alin. (1) lit. a) , TITLUL VII CAP. I din  Legea  Nr. 367/2022  privind dialogul social , prevederilor art.22  alin .(1) și alin. (2) prin care   autorităţile şi instituţiile publice pot încheia anual acorduri colective cu sindicatele reprezentative ale funcţionarilor publici, cu sindicatele afiliate la o federaţie reprezentativă la nivelul sectorului de activitate ori la nivelul grupului de unităţi, după caz, din care face parte autoritatea sau instituţia publică sau cu reprezentanţii funcţionarilor publici, în condiţiile prevăzute de Ordonanţa de urgenţă a Guvernului nr. 57/2019, cu modificările şi completările ulterioare ,din   Hotărârea  Nr. 302/2022 pentru aprobarea normelor privind modul de constituire, organizare şi funcţionare a comisiilor paritare, componenţa, atribuţiile şi procedura de lucru ale acestora, precum şi a 



normelor privind încheierea şi monitorizarea aplicării acordurilor colective  ,  art.487 din ORDONANŢĂ DE URGENŢĂ  Nr. 57/2019 privind Codul administrativ și prevederile Legii nr.153/2017 privind salarizarea personalului plătit din fonduri publice cu modificările și completările ulterioare, am inițiat prezentul proiect de hotărâre, pe care il supun dezbaterii și aprobării Consiliului Local al comunei Târgușor, judetul Constanța.

